Na temelju članka 391. stavak 2. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00., 114/01, 79/06, 141/06, 146/08, 38/09, 153/09, 143/12. i 152/14), članka 25. stavka 3. Odluke o načinu raspolaganja, korištenja i upravljanja nekretninama u vlasništvu Općine Gornja Rijeka („Službeni glasnik Koprivničko – križevačke županije“ broj 19/17. i 4/19) i članka 29. Statuta Općine Gornja Rijeka („Službeni glasnik Koprivničko – križevačke županije“ broj 1/18, 5/20. i 3/21), Općinsko vijeće Općine Gornja Rijeka na 26. sjednici održanoj 3. travnja 2025. donijelo je

**ODLUKU**

**o osnivanju prava građenja u korist Koprivničko-križevačke županije**

**Članak 1.**

 Općina Gornja Rijeka osniva pravo građenja na kčbr. 31/1 k.o. Gornja Rijeka upisanoj u z.k. uložak broj 3266 u korist Koprivničko-križevačke županije (nositelj prava građenja) u svrhu instalacija punionica za električna vozila.

 **Članak 2.**

 Pravo građenja iz članka 1. osniva se bez naknade, na određeno vrijeme od 30 godina.

**Članak 3.**

Na temelju ove Odluke Općina Gornja Rijeka i Koprivničko-križevačka županija sklopit će Ugovor o osnivanju prava građenja.

Ugovor o osnivanju prava građenja sastavni je dio ove odluke i nalazi se u prilogu te se ovlašćuje općinski načelnik Općine Gornja Rijeka da ga u ime Općine Gornja Rijeka potpiše.

 **Članak 4.**

 Ova Odluka stupa na snagu danom donošenja.

OPĆINSKO VIJEĆE OPĆINE GORNJA RIJEKA

KLASA: 351-06/25-01

URBROJ: 2137/25-25-3

Gornja Rijeka, 3. travnja 2025.

**PREDSJEDNIK:**

 Stjepan Borjan